Rabatt (frakk)

se også Rabatt (andre betydninger)

RabattOppslagsordet «rabatt» i Det Norske Akademis ordbokOppslagsordet «rabat» i Ordbog over det danske Sprog er oppslag (også kalt slag, legg og revers) langs bryståpningen på frakker og jakker. Ordet kommer fra fransk og betyr opprinnelig «brettet (ned)». Betegnelsen brukes særlig om de fargerike oppslagene på europeiske uniformsfrakker på 1700- og 1800-tallet. Slike rabatter viste ofte fôret, som var i en annen farge enn frakken ellers, og kunne dermed vise for eksempel hvilken avdeling soldaten tilhørte.

Krage
Betegnelsen rabatt om klær kan også brukes om bladkrage, en spesiell type krage som består av to firkantede, hvite lerretsstykker. Slike krager oppstod på 1600-tallet og har siden 1700-tallet vært en del av embetsdrakten for prester og dommere i enkelte land.

Referanser

Kategori:historiske klær
Kategori:Klesdetaljer